O/O Pivot Pils - Blogivirta.fi
Tänään on 17.10.2019 16:29 ja nimipäiviään viettävät: Saana, Saini ja Saga. Käytämme EVÄSTEITÄ | MOBIILIVERSIO M.BLOGIVIRTA.FI
» Lue blogi... Julkaistu: 25.03.2019 21:40 · Päivitetty: 25.03.2019 23:08
Lönnrotinkadulla avautui viime kesänä Sidewalk , joka aiemmin avasi baarin Lauttasaaressa . Yhden kerran ehdin käydä paikassa, nyt baari on siirtynyt Espoon Urheilupuiston metroaseman yhteyteen, yritän päästä sinnekin lähiaikoina. Olarin panimobaarikin on Espoon Otaniemessä tsekkaamatta, backlog paisuu. Mutta nyt siis Puotilan legendaarinen Pikkulintu yllättäen avasi haarabaarin Sidewalkin Ruttopuisto-tiloissa. Oletettavasti tämä liittyy Puotilan ostarin tulevaan jyräämiseen, Pikkulinnulla säilyy näin toimintaa rakennusvaiheen aikanakin. Kovin suurta remonttia ei näennäisesti ole, ainakaan vielä, tehty, yleisilme on varsin tummanpuhuva verrattuna Puotilan vaaleaan tilaan. Puu on tummempaa ja valoa tulee vähemmän. Kiikkutuoli tarjolla samaan tyyliin kuin Oulun lentokentällä. 20 hanaa, samaa settiä kuin Puotilassa, hieman yllättäen sama hintatasokin, kaikki hanat 7€. Liitutaululla panimon nimikin esillä hanaoluiden kohdalla, se on tervetullut uudistus. Göteborgin pilsissä 5%. Kirkas, hyvä vaahto, maltainen, ohuehko. Puhdas, kevyt, ei jälkimakua, vajaaksi jää siis. Asiakkaita mukavasti maanantainakin, viralliset avajaiset vasta 1.4. Pikkulintu Ruttopuisto, 25.3.2019.
Avainsanat: olut baarit yrittää yhteys virallinen valo vaahto uudistus toiminta tila tarjota säilyy siirtyä remontti päästä puu puotila puhdas pikkulintu panimo oulu maltainen lentokenttä käydä kirkas kevyt kesä jää hanaa espoo baari avajaiset asiakkaita